ȘCOALA DE ARTĂ – INFORMARE CURSANȚI
Rezultatele probelor de examinare și semnarea contractelor – Anul de curs 2026–2027
Vă informăm că, în data de 6 octombrie 2026, s-au încheiat probele de examinare pentru cursurile organizate în cadrul Școlii de Artă.
Începând de astăzi, 7 octombrie 2026, sunt publicate listele cu rezultatele probelor de examinare, respectiv candidații admiși și candidații respinși, pentru fiecare disciplină.
Vă mulțumim tuturor celor care ați ales să participați la probele de examinare ale Școlii de Artă și vă felicităm pentru  interesul acordat formării artistice.
Le dorim mult succes candidaților admiși și îi așteptăm cu drag să ne fie alături în noul an de curs 2026–2027!
Semnarea contractelor
Candidații declarați admiși sunt invitați să se prezinte pentru semnarea contractelor de școlarizare în zilele de 8 și 9 octombrie 2026, începând cu ora 09:00, pâna la ora 17:00, la sediul Școlii de Artă, din: Al.LAHOVARI NR.7
Vă rugăm să consultați cu atenție listele publicate și să respectați termenele stabilite pentru semnarea contractelor și achitarea tarifului de curs.
Tarife și termene de plată
Conform H.C.G.M.B. nr. 435/30.09.2025, tariful anual de curs pentru anul de curs 2026–2027 este de 1.800 lei, respectiv 2.000 lei, în condițiile prevăzute mai jos.
Anul I de curs
Pentru cursanții înscriși în anul I, indiferent de disciplină:
· 1.800 lei – dacă tariful este achitat integral până la data de 16 octombrie 2026, inclusiv;
· 2.000 lei – dacă plata se efectuează după data de 16 octombrie 2026, dar până la data de 23 octombrie 2026, inclusiv;
· în cazul neachitării tarifului până la data de 23 octombrie 2026, cursantul își pierde calitatea de cursant și nu va mai putea participa la cursuri.
Anii II, III, specializare și perfecționare
Tariful de curs poate fi achitat integral sau în două tranșe.
Prima tranșă:
· 900 lei – până la data de 16 octombrie 2026, inclusiv;
· 1.000 lei – în cazul achitării după data de 16 octombrie 2026, dar până la data de 23 octombrie 2026, inclusiv.
În cazul neachitării primei tranșe până la data de 23 octombrie 2026, cursantul își pierde calitatea de cursant și nu va mai putea participa la cursuri.
A doua tranșă:
· 900 lei – până la data de 26 februarie 2027, inclusiv;
· 1.000 lei – în cazul achitării după data de 26 februarie 2027, dar până la data de 5 martie 2027, inclusiv.
În cazul neachitării celei de-a doua tranșe până la data de 5 martie 2027, cursantul își pierde calitatea de cursant și nu va mai putea participa la cursuri, iar sumele deja achitate nu se restituie.
Modalități de plată
Plata tarifului pentru anul de curs 2026–2027 se poate efectua prin următoarele modalități:
· Numerar, la casieria AEUB – Școala de Artă, la adresa Str. Lipscani nr. 84–90, cu corespondent în Str. Gabroveni nr. 50–53, București;
· Card bancar, prin POS, la casieria AEUB – Școala de Artă, la aceeași adresă;
· Prin virament bancar, în contul RO86TREZ70321G330800XXXX, deschis la Trezoreria Sector 3, pentru ARTE ȘI EVENIMENTE URBANE BUCUREȘTI, cod fiscal 54533169.
În cazul în care plata se efectuează prin virament bancar, la rubrica „Detalii plată” se vor menționa obligatoriu:
numele cursantului, numărul contractului încheiat cu AEUB și disciplina frecventată.
Mult succes în noul an de curs 2026–2027!

